Aires Ali
Aires Bonifacio Baptista Ali (sündinud 6. detsembril 1955) on Mosambiigi poliitik, kes oli 16. jaanuarist 2010 kuni 8. oktoobrini 2012 Mosambiigi peaminister. Ta kuulub Mosambiigi Vabastusrindesse. Aastatel 1995–2000 oli ta Niassa provintsi kuberner, 2000–2004 Inhambane provintsi kuberner ja 2005–2010 haridusminister. 8. oktoobril 2012 vabastas president Armando Guebuza ta päevapealt ametist ja nimetas uueks valitsusjuhiks Alberto Vaquina.